Chama chajitolea kumtetea Kangogo anayeendelea kusakwa 
LSK yataka afisa apewe dhamana kabla ya kunaswa 
IMEBAINIKA kuwa afisa wa polisi wa cheo cha koplo anayesakwa kwa mauaji ya wanaume wawili Bi Caroline Kangogo alikutana na wanaume hao pamoja na watu wengine watatu ambao bado hawajatambulika katika klabu moja jijini Nakuru mnamo Jumapili mkesha wa kupatikana kwa mwili wa aliyeuawa wa kwanza. 
Watu hao sita walikuwa wameketi katika meza moja wakiburudika siku hiyo lakini bado haijabainika walijadili nini. Baadhi ya maafisa wa polisi waliowaona walisimulia kuwa kulikuwa na gumzo kati yao kabla ya afisa wa cheo cha konstebo John Ogweno kuondoka ghafla.
Bw Ogweno ambaye mwili wake ulipatikana ndani ya gari lake katika kituo cha polisi cha Kasarani Jumatatu asubuhi, inasemakana aliabiri teksi hadi katikati mwa jiji, kisha akaingia kwenye benki kabla ya kuelekea kwenye hoteli ya Merica katika barabara ya Kenyatta ili akutane na mtu fulani.
Baadaye, Bw Ogweno aliabiri pikipiki hadi katika kituo cha polisi cha Kasarani na kuingia katika nyumba yake. jengo la 9. Hata hivyo, alifuatwa na watu wengine watatu akiwemo Bi Kangogo na baadaye mwili wake ukapatikana ndani ya gari katika eneo la maegesho siku iliyofuata. Wakati mwili huo ulipopatikana Bi Kangogo na watu hao walikuwa washatoweka.
Bi Kagongo,34, anasakwa kutokana na mauaji ya watu wawili; Bw Ogweno, 28, mjini Nakuru mnamo - Julai 5 na mfanyabiashara Peter Njiru Ndwiga kati ka eneo la Juja, Kaunti ya Kiambu, kilomita 200 kutoka Nakuru. Inaaminika kuwa afisa huyo wa polisi alikuwa akishiriki sakata mbalimbali na vitendo vya uhalifu na maafisa wengine wasiozingatia maadili ya 
utendakazi wa idara hiyo, kabla hata mauaji yanayo chunguzwa kutokea. 
Mnamo Jumatano wiki jana, Mkuu wa DCI George Kinoti aliandaa mkutano na idara mbalimbali za uchunguzi ambapo walijadili mbinu zinazofaa zitumike kumkamata Bi Kangogo.
Pia imebainika kuwa maafisa wa DCI wamewahoji marafiki wengi wa Bi Kangogo akiwemo rafikiye anayedaiwa kusemezana naye mnamo Jumatatu. Imebainika kuwa ni vigumu kufahamu hasa anako jificha afisa huyo kwa kuwa simu yake imezimwa ilhali DCI inategemea teknolojia ya simu kumsaka na kufahamu anakopatikana. 
Huku juhudi za kumsaka zikiendelea, Chama cha Wanasheria Nchini (LSK) jana kiliomba Mahakama Kuu imwachilie kwa dhamana Bi Kangogo. Kupitia wakili Dkt John Khaminwa aliye na umri wa miaka 84, LSK kinaomba mahakama kuu imwachilie Koplo Kagongo kwa dhamana “hata kabla ya kumkamatwa." 
"LSK kimeniagiza nimshtaki Inspekta Jenerali wa Polisi (IG) Hilary Mutyambai, Mkurugenzi, Mkurugenzi wa Uchunguzi wa Jinai (DCI) na Mwanasheria Mkuu wasimdhulumu Koplo Kagongo anayesakwa kwa mauaji ya Ogweno na Ndwiga," Dkt Khaminwa aliambia Taifa Leo katika Mahakama ya Milimani Nairobi. 
Dkt Khaminwa alisisitiza Bi Kagongo anahofia maisha yake popote alipo na akamtaka afike katika afisi zake kwa kuwa LSK ambayo imejitolea kumtetea na kumwakilisha mahakamani. Pia amemtaka asalamishe katika afisi yake bastola/bunduki aliyo nayo. 
"Namsihi Koplo Kagongo asalamishe kwa afisi yangu bastola ama bunduki aliyonayo ili niipeleke kwa idara ya silaha," Dkt Khaminwa alisema akishikilia ana haki na anastahili kutetewa. 
Dkt Khaminwa alisema atawasilisha kesi katika Mahakama Kuu kuomba afisa huyo wa usalama 
aachiliwe kwa dhamana. 
Afisa wa polisi anayesakwa Caroline Kangogo kuhusi sasa Makamanda wa Idara ya Jeshi wameshirikiishwa kumsaka Koplo Kagongo. 

Question: Caroline Kangogo alikutana na wanaume hao lini
Answer: Jumapili